Da c'hortoz en em c'houlennen un dra bremaik en ur straniñ war Wikipedia (n'eo ket ar mare koulskoude, met boñ…), perak ez eus kement a boan gant an dud oc'h implij hon, hor hag hol ? Gouzout a ran e c'heller implij hon ha mat pell zo (dreist-holl dre ma n'eus kemmadur ebet, tsss ^^), evel ma ne oa nemet eus ar ger-mell an a-raok, met daoust ha ken diaes se eo soñjal e ya hon hor hol en-dro evel an ar al ? Hon ti, hor c'hi, hol labous, ken aes ha tra, 'keta ? N'ouzon ket pet den o deus graet ur penn souezhet hag ur mell Aaaaaaañ ! Pa'm eus lavaret dezho ez ae en-dro en hevelep doare… Tsss, petra a vez desket dezho gant ar skolaerien hag ar gelennerien ? Soñj am eus e veze lavaret omp gant ur bern tud er skolaj hag el lise, ha kement e oa bet lavaret dezho e oa fall (gant gwir abeg en degouez-se evel-just) e soñje dezho e oa fall bepred, zoken e-barzh frazennoù evel 'Deuet omp' !